หุ้นโซลปิดร่วง 1.41% เหตุวิตกตลาดหุ้นทั่วโลกดิ่ง
หุ้นโซลปิดร่วง 1.41% เหตุวิตกตลาดหุ้นทั่วโลกดิ่ง
12 ก.พ. 2559

ดัชนีคอมโพสิตตลาดหุ้นเกาหลีใต้ร่วงลงเกือบ 3% ในระหว่างวัน ก่อนที่จะปิดลบ 1.41% ในวันนี้ โดยดัชนีคอมโพสิตตลาดหุ้นเกาหลีใต้ (KOSPI) ลดลง 26.26 จุด ปิดที่ 1,835.28 จุด เนื่องจากนักลงทุนวิตกกังวลเกี่ยวกับแนวโน้มเศรษฐกิจโลก หลังจากตลาดหุ้นต่างประเทศร่วงลงอย่างหนัก ในขณะที่นางเจเน็ต เยลเลน ประธานธนาคารกลางสหรัฐ (เฟด) ได้เน้นย้ำในการแถลงวันที่ 2 ว่า ความผันผวนของเศรษฐกิจทั่วโลกได้สร้างความเสี่ยงต่อเศรษฐกิจสหรัฐ ส่วนสกุลเงินวอนอ่อนค่าเมื่อเทียบดอลลาร์สหรัฐ
สำหรับสถานการณ์ในตลาดหุ้นเกาหลีใต้ในวันนี้ เจ้าหน้าที่ได้ใช้มาตรการเซอร์กิตเบรคเกอร์กับดัชนี KOSDAQ ซึ่งประกอบไปด้วยหุ้นสมอลล์แคปของกลุ่มบริษัทเทคโนโลยีเป็นส่วนใหญ่ หลังจากดัชนีร่วงลงกว่า 8% เมื่อช่วงเที่ยงวันนี้ตามเวลาท้องถิ่น